CELEX: 31981D0982
Language: el
Date: 1981-11-19 00:00:00
Title: 81/982/EOK: Απόφαση τής Επιτροπής τής 19ης Νοεμβρίου 1981 περί διαπιστώσεως ότι η εισαγωγή τής συσκευής μέ τήν ονομασία «Hewlett Packard-Network Analyzer, model 8410 B, with Harmonic Frequency Converter, model 8411 A, Polar Display, model 8414 A, and Reflection/Transmission Test Unit, model 8743 A» δέν μπορεί νά πραγματοποιηθεί ατελώς ως πρός τούς δασμούς τού Κοινού Δασμολογίου

Avis juridique important

|

31981D0982

81/982/EOK: Απόφαση τής Επιτροπής τής 19ης Νοεμβρίου 1981 περί διαπιστώσεως ότι η εισαγωγή τής συσκευής μέ τήν ονομασία «Hewlett Packard-Network Analyzer, model 8410 B, with Harmonic Frequency Converter, model 8411 A, Polar Display, model 8414 A, and Reflection/Transmission Test Unit, model 8743 A» δέν μπορεί νά πραγματοποιηθεί ατελώς ως πρός τούς δασμούς τού Κοινού Δασμολογίου  

Επίσημη Εφημερίδα αριθ. L 361 της 16/12/1981 σ. 0022 - 0022

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Νοεμβρίου 1981  περί διαπιστώσεως ότι η εισαγωγή της συσκευής με την ονομασία «Hewlett Packard- Network Analyzer, model 8410 B, with Harmonic Frequency Converter, model 8411 A, Polar Display, model 8414 A, and Reflection/Transmission Test Unit, model 8743 A» δεν μπορεί να πραγματοποιηθεί ατελώς ως προς τους δασμούς του Κοινού Δασμολογίου  (81/982/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του Κοινού Δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε από τον κανονισμό (ΕΟΚ) αριθ. 1027/79 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η γερμανική κυβέρνηση, με επιστολή της της 14ης Μαΐου 1981, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθορισθεί αν η συσκευή με την ονομασία «Hewlett Packard-Network Analyzer, model 8410 B, with Harmonic Frequency Converter, model 8411 A, Polar Display, model 8414 A, and Reflection/Transmission Test Unit, model 8743 A», που προορίζεται να χρησιμοποιηθεί για την τελειοποίηση ενός ετεροδυνάμου δέκτου υποχιλιοστομετρικών κυμάτων, για τη μελέτη της υποχιλιοστομετρικής ακτινοβολίας αστρονομικών σωμάτων, και ιδιαίτερα για να μετρηθεί η κυματοαντίσταση των ενδιάμεσων συχνοτήτων μιας εν μέρει οπτικής μονάδας μίξεως, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 30 Οκτωβρίου 1981, στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·  ότι από την εξέταση αυτή συνάγεται ότι η εν λόγω συσκευή είναι ένας αναλυτής·  ότι δεν έχει αντικειμενικά χαρακτηριστικά που να την καθιστούν κατάλληλη για την επιστημονική έρευνα· ότι εξ άλλου, οι συσκευές του είδους αυτού χρησιμο- ποιούνται κυρίως για την άσκηση επιστημονικών δραστηριοτήτων· ότι στην προκειμένη περίπτωση η χρησιμοποίηση της εν λόγω συσκευής δεν θα ήταν δυνατόν, από μόνη της, να της προσδώσει τον χαρακτήρα της επιστημονικής συσκευής· ότι δεν δικαιολογείται συνεπώς η παραχώρηση ατελείας στην εν λόγω συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «Hewlett Packard-Network Analyzer, model 8410 B, with Harmonic Frequency Converter, model 8411 A, Polar Display, model 8414 A, and Reflection/Transmission Test Unit, model 8743 A», που αποτελεί το αντικείμενο αιτήσεως, της 14ης Μαΐου 1981, της γερμανικής κυβερνήσεως, δεν μπορεί να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 19 Νοεμβρίου 1981.  Για την 'Επιτροπή  Etienne DAVIGNON  Αντιπρόεδρος  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 134 της 31. 5. 1979, σ. 1.  (3) ΕΕ αριθ. L 318 της 13. 12. 1979, σ. 32.